arnastofnun/IGC-2024 huggingface dataset:
S-86/2007

Mál þetta, sem dómtekið var 11. maí 2007, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni þann 23. mars sl., á hendur X;

,,fyrir þjófnað, með því að hafa aðfaranótt mánudagsins 19. febrúar 2007, brotist inn í verslunina Nettó, að Glerártorgi á Akureyri og stolið þaðan úr peningaskáp verslunarinnar kr. 694.425,-.

Telst þetta verða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Verjandi ákærða krefst vægustu refsingar sem lög leyfa og að refsing verði skilorðsbundin. Þá krefst hann málsvarnarlauna.

Hér fyrir dóminum hefur ákærði greiðlega játað brot sitt eins og því er í ákæru lýst. Er játning hans í samræmi við gögn málsins og þykir brotið því nægjanlega sannað og varðar það við tilgreint lagaákvæði í ákæru.

Samkvæmt vottorði sakaskrár ríkisins hefur ákærði ekki áður sætt refsingu og með tilliti til þess og ungs aldurs ákærða þykir refsing ákærða hæfilega ákveðin fangelsi í tvo mánuði. Rétt þykir að fullnusta refsingar ákærða verði frestað og að hún falli niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu annar en þóknun skipaðs verjanda ákærða, Ó-kk-ef R-kk-ef Ó-kk-ef hdl., sem þykir hæfilega ákveðin kr. 90.000- samtals á rannsóknarstigi og við meðferð málsins fyrir dómi. Er virðisaukaskattur þar innifalinn. Verjandi hefur þegar fengið greiddar kr. 39.840- upp í framangreinda fjárhæð.

Dóminn kveður upp F-kk-nf Ó-kk-nf dómstjóri.

D Ó M S O R Ð:

Ákærði, X, sæti fangelsi í tvo mánuði en fresta skal fullnustu refsingar og skal hún falla niður að þremur árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði þóknun skipaðs verjanda síns, Ó-kk-ef R-kk-ef Ó-kk-ef hdl., kr. 90.000- og er virðisaukaskattur innifalinn.
S-8/2007

Mál þetta, sem dómtekið var þann 19. febrúar sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 16. janúar 2007, á hendur X,

„fyrir fíkniefnalagabrot, með því að hafa að kvöldið miðvikudagsins 14. júní 2006 haft í vörslu sinni 0,89 grömm af tóbaksblönduðu kannabisefni er hún var farþegi í bifreiðinni PI-630 sem stöðvuð var af lögreglu á þverbraut móts við Hrafnagil í Eyjafjarðarsveit.

Telst þetta varðar við 2. gr., sbr. 5. gr. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233/2001.

Þess er krafist að ákærða verði dæmd til refsingar og til að sæta upptöku á 0,89 grömmum af tóbaksblönduðu kannabisefni sem lögreglan lagði hald á og tilgreint er í efnaskrá nr. 9.645, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Fyrirkall í máli þessu var gefið út þann 6. febrúar sl. og birt ákærðu 13. s.m. Við þingfestingu málsins þann 19. febrúar sl. sótti ákærða ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991. Þykir mega jafna útivist ákærðu til játningar hennar í málinu, sbr. téða lagagrein, enda fer sú niðurstaða eigi í bága við gögn málsins. Telst brot hennar því nægjanlega sannað og varðar það við tilgreind lagaákvæði.

Samkvæmt vottorði sakaskrár ríkisins hefur ákærða ekki áður sætt refsingum svo kunnugt sé. Þykir refsing ákærðu hæfilega ákveðin kr. 30.000 í sekt til ríkissjóðs og komi 2 daga fangelsi í stað sektarinnar verði hún eigi greidd innan fjögurra vikna frá birtingu dómsins. Þá ber að dæma ákærðu til að sæta upptöku á 0,89 grömmum af tóbaksblönduðu kannabisefni samkvæmt efnaskrá lögreglu nr. 9.645.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærða, X, greiði kr. 30.000 í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna frá birtingu dómsins.

Ákærða sæti upptöku á 0,89 grömmum af tóbaksblönduðu kannabisefni, samkvæmt efnaskrá lögreglu nr. 9.645.
S-96/2007

Mál þetta, sem dómtekið var þann 13. júní sl., er höfðað hér fyrir Héraðsdómi Norðurlands eystra með ákæru ríkissaksóknara, útgefinni 23. apríl 2007, á hendur X,

„fyrir brot gegn valdstjórninni með því að hafa, aðfaranótt þriðjudagsins 27. desember 2005 í anddyri Heilbrigðisstofnunar Þingeyinga að Auðbrekku 4, Húsavík, veist að [A], lögreglumanni, sem þar hafði afskipti af ákærða vegna starfs síns og slegið hana hnefahögg í brjóstkassa, vinstra megin að framan, með þeim afleiðingum að hún hlaut mar á brjóstkassa.

Telst þetta varða við 1. mgr. 106. gr. almennra hegningarlaga nr. 19/1940, sbr. 11. gr. laga nr. 101/1976 og 1. gr. laga nr. 25/2007.

Þess er krafist að ákærði verði dæmdur til refsingar.“

Skipaður verjandi ákærða krefst þess aðallega að refsing verði felld niður vegna dráttar á útgáfu ákæru en til vara krefst hann vægustu refsingar sem lög leyfa. Þá krefst hann málsvarnarlauna samkvæmt mati dómsins.

Við þingfestingu málsins þann 13. júní sl. kom ákærði fyrir dóminn og viðurkenndi þá háttsemi sem í ákæru er lýst að viðstöddum skipuðum verjanda sínum. Þykir brot ákærða nægjanlega sannað og bera gögn málsins með sér að það varði við tilgreind lagaákvæði.

Gögn málsins bera með sér að verulegur dráttur hafi orðið á rannsókn málsins sem er óútskýrður.

Samkvæmt vottorði sakaskrár ríkisins hefur ákærði ekki áður verið dæmdur til refsingar. Að virtum hreinum sakarferli ákærða og þeim drætti sem varð á rannsókn málsins hjá lögreglu þykir refsing hans hæfilega ákveðin fangelsi í 30 daga en fresta skal fullnustu refsingarinnar og hún falla niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 2/1955.

Með vísan til úrslita málsins og 1. mgr. 165. gr. laga nr. 19/1991 um meðferð opinberra mála verður ákærði dæmdur til greiðslu þóknunar skipaðs verjanda síns, H-kk-ef G-kk-ef hdl., sem þykir hæfilega ákveðin kr. 90.000- að virðisaukaskatti meðtöldum.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X sæti fangelsi í 30 daga en fresta skal fullnustu refsingarinnar og hún falla niður að liðnum 2 árum frá uppkvaðningu dómsins haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði kr. 90.000- í þóknun skipaðs verjanda síns, H-kk-ef G-kk-ef hdl.
E-1260/2006

Mál þetta, sem tekið var til úrskurðar um niðurfellingu þess og ákvörðun um málskostnað var höfðað 9. ágúst 2006.

Stefnandi er Þ-kk-nf G-kk-nf S-kk-nf, Fjallalind 106, Kópavogi.

Stefndu eru D-kk-nf Þ-kk-nf og P-kvk-nf S-kvk-nf P-x-x, bæði til heimilis að Tungumel 20, Reyðarfirði.

Stefnandi gerir þær dómkröfur aðallega að stefndu verði óskipt dæmd til þess að greiða stefnanda 7.621.177 krónur með dráttarvöxtum samkvæmt III., IV. og V. kafla laga nr. 38/2001 um vexti og verðtryggingu frá 1. febrúar 2006 til greiðsludags. Til vara að stefndu verði dæmd til að greiða stefnanda óskipt 7.396.177 krónur með dráttarvöxtum eins og í aðalkröfu. Í báðum tilvikum er krafist málskostnaðar. Þá krefst stefnandi þess að stefndu verði dæmd til að gefa út fyrirvaralaust afsal fyrir fasteigninni Fjallalind 106, Kópavogi, að viðlögðum 30.000 króna dagsektum.

Stefndu krefjast aðallega frávísunar málsins, til vara sýknu en að því frágengnu að kröfur stefnanda verði lækkaðar. Í öllum tilvikum krefjast þau málskostnaðar.

Frávísunarkröfu stefndu var hafnað með úrskurði þann 16. nóvember 2006 og var þar kveðið á um að ákvörðun um málskostnað biði efnisdóms í málinu. Var málið sameinað málinu nr. E-1337/2005 þann dag gegn mótmælum stefndu. Í þinghaldi þann 19. desember varð útivist af hálfu stefnanda og voru málin í framhaldi skilin sundur að nýju og þetta mál tekið til úrskurðar um niðurfellingu og ákvörðun málskostnaðar í samræmi við ákvæði 2. mgr., sbr. b. lið 1. mgr. 105. gr. laga nr. 91/1991, en málið nr. 1337/2005 tekið til dóms, sem útivistarmál, að fram kominni sókn. Krafðist stefnandi endurupptöku með beiðni móttekinni þann 15. janúar sl. þar sem lögmaður hans hefði haft lögmæt forföll í fyrrnefndu þinghaldi þann 19. desember. Þeirri beiðni var endanlega hafnað með dómi Hæstaréttar 12. febrúar sl. í máli nr. 52/2007.

Með vísan til áður tilvitnaðrar greinar laga nr. 91/1991 um meðferð einkamála er mál þetta fellt niður.

Í samræmi við ákvæði 2. mgr. 130. gr. sömu laga verður stefnanda gert að greiða stefndu málskostnað. Við ákvörðun hans er haft í huga að stefndi verður að teljast hafa haft nokkuð hagræði af því að gagnsakarkröfu sama efnis og er til umfjöllunar í máli þessu hafði áður verið vísað frá dómi, að framkomnum vörnum stefndu og er málskostnaður vegna þessa til umfjöllunar í dómi í máli nr. 1337/2005, sem einnig er dæmt í dag. Að teknu tilliti til framangreinds og þess óhagræðis sem stefndu hafa haft af því að taka til varna í máli þessu skal stefnandi greiða stefndu málskostnað sem þykir hæfilega ákveðinn með hliðsjón af sakarefni málsins 150.000 krónur.

Uppkvaðning úrskurðar hefur dregist nokkuð vegna embættisanna dómara.

H-kk-nf B-kk-nf settur héraðsdómari kvað upp úrskurð þennan.

Ú r s k u r ð a r o r ð :

Mál þetta er fellt niður.

Stefnandi Þ-kk-nf G-kk-nf S-kk-nf greiði stefndu D-kk-þgf Þ-kk-þgf og P-kvk-þgf S-kvk-þgf P-x-x, 150.000 krónur í málskostnað.

H-kk-nf B-kk-nf
S-1106/2007

Mál þetta, sem dómtekið er í dag, er höfðað með ákæru lögreglustjórans á Suðurnesjum, útgefinni 4. desember 2007, á hendur A-x-x R-x-x H-x-x, fd. 10.02.1982, Roosje Vosst Raat 23 10 10 bg, R A Amsterdam, Hollandi, “fyrir brot gegn lögum um ávana- og fíkniefni, með því að hafa fimmtudaginn 18. október 2007, flutt til landsins með flugi nr. FI-503 frá Amsterdam, Hollandi, í sölu- og dreifingarskyni, samtals 248,68 g af kókaíni en 91,11 g af efninu faldi hún í handtösku og 157,57 g af efninu faldi hún innvortis.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærða verði dæmd til refsingar og til að sæta upptöku á 248,68 g af kókaíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001. ”

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur fyrir dómi skýlaust viðurkennt að hafa gerst sek um þá háttsemi sem henni er gefin að sök í málinu samkvæmt framansögðu og er háttsemi ákærðu þar réttilega færð til refsiákvæða.

Með játningu ákærðu, sem er í samræmi við framlögð sakargögn, er sannað að ákærða er sek um þá háttsemi sem henni er gefin að sök í ákæru.

Ákærða hefur ekki áður sætt refsingu svo vitað sé, en samkvæmt gögnum málsins leiddi skoðun á sakarferli í heimalandi hennar ekkert ljós. Ákærða mun ekki hafa komið til landsins áður og engin tengsl eiga hér. Af gögnum málsins má sjá að hún hugðist fara af landi brott tveimur dögum eftir komu. Ákærða hefur fyrir dómi og hjá lögreglu játað brot sitt greiðlega og verið samvinnuþýð við rannsókn málsins.

Að þessu virtu þykir refsing ákærðu hæfilega ákveðin 10 mánaða fangelsi og komi gæsluvarðhald sem hún hefur sætt frá 19. október 2007 til dagsins í dag til frádráttar með fullri dagatölu. Ákærða skal sæta upptöku á 248,68 g af kókaíni með vísan til 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærða greiði sakarkostnað í ríkissjóð, 219.178 krónur. Þá greiði hún skipuðum verjanda sínum, S-kk-þgf A-kk-þgf S-kk-þgf hrl., 181.272 krónur í málsvarnarlaun og þóknun vegna verjandastarfa á rannsóknarstigi málsins og er þá meðtalinn virðisaukaskattur.

A-kvk-nf M. K-kvk-nf settur héraðsdómari kveður upp dóm þennan.

DÓMSORÐ:

Ákærða, A-kvk-nf R-x-x H-x-x, sæti fangelsi í 10 mánuði og komi gæsluvarðhald sem hún hefur sætt frá 19. október 2007 til dagsins í dag til frádráttar með fullri dagatölu.

Ákærða sæti upptöku á 248,68 g af kókaíni.

Ákærða greiði allan kostnað sakarinnar sem nemur 400.450 krónur þar með talin málsvarnarlaun skipaðs verjanda síns S-kk-ef A-kk-ef S-kk-ef hæstaréttarlögmanns, 181.272 krónur.

A-kvk-nf M. K-kvk-nf
S-1267/2006

sem tekið var til dóms á grundvelli heimildarákvæðis 125. gr. laga nr. 19/1991 um meðferð opinberra mála.

Málið höfðaði sýslumaðurinn í Kópavogi með ákæru útgefinni 28. ágúst 2006 á hendur ákærðu, K-kvk-þgf K-kvk-þgf, kt. 000000-0000, Eyjabakka 7, Reykjavík, „fyrir skjalafals og umferðalagabrot, með því að hafa fimmtudaginn 9. mars 2006, ekið bifreiðinni XT-730 undir áhrifum áfengis frá heimili sínu að Eyjabakka 7 í Reykjavík að verslun Lyfju Hagasmára 1 í Kópavogi, þar sem hún framvísaði lyfseðli, þrátt fyrir að vita að seðillinn væri falsaður, og þannig reynt að blekkja starfsmann verslunarinnar til að afhenda sér 50 5 mg. Mogadontöflur.

Telst háttsemi ákærðu varða við 1. mgr., sbr. 3. mgr. 45. gr., sbr. 1. mgr. 100. gr. umferðalaga nr. 50/1987, sbr. lög nr. 57/1997, nr. 82/1998 nr. 132/2003 og nr. 84/2004 og 1. mgr. 155. gr. almennra hegningarlaga nr. 19/1940.“

Þess er krafist að ákærða verði dæmd til refsingar og til sviptingar ökuréttar samkvæmt 101. gr. og 102. gr. umferðarlaga nr. 50/1987, sbr. lög nrt. 23/1993, 44/1993 og nr. 84/ 2004.

Ákærða hefur skýlaust játað að hafa gerst sek um þá háttsemi sem henni er gefin að sök í ákæru. Er með þeirri játningu, sem er í samræmi við framlögð sakargögn, sannað að ákærða hafi gerst sek um þá háttsemi sem greinir í ákæru og er þar réttilega heimfærð til refsiákvæðis.

Sakaferill ákærðu er með þeim hætti að frá árinu 1997 hefur hún hlotið 4 dóma, aðallega fyrir brot á 244. gr. almennra hegningarlaga og lögum nr. 65/1974 og verið dæmd til að sæta fangelsi í allt að 9 mánuði skilorðsbundið. Síðustu dómarnir eru frá 27. september 2000 7 mánaða fangelsi skilorðsbundið í 3 ár og 6. mars 2001, 2 mánaða fangelsi fyrir brot gegn 1. sbr. 2. mgr. 45. gr. umferðarlaga.

Refsing ákærðu þykir nú hæfilega ákveðin þannig, að hún sæti fangelsi í 45 daga og þykir, þegar litið er til þess að hún stóðst skilorð samkvæmt dómunum frá 7. september 2000 og 6. mars 2001 og liðin eru 5 ár frá uppkvaðningu síðari dómsins, mega fresta fullnustu refsingarinnar og falli hún niður að liðnum 3 árum haldi hún almennt skilorð samkvæmt 57. gr. almennra hegningalraga nr. 19/1940, sbr. lög nr. 22/1955.

Þá greiði ákærða 160.000 krónur í sekt og komi 12 daga fangelsi í stað sektarinnar verði hún eigi greidd innan 4ra vikna.

Samkvæmt 101. og 102. gr. umferðarlaga sbr. lög nr. 23/1993, 44/1993 og 84/2004 ber að svipta ákærðu ökurétti í 3 ár frá deginum í dag að telja.

Dæma ber ákærðu til að greiða 31.784 krónur í sakarkostnað.

K-kk-nf I-kk-nf V-kk-nf, fulltrúi lögreglustjórans á höfuðborgarsvæðinu fór með málið fyrir ákæruvaldið.

DÓMSORÐ

Ákærða, K-kvk-nf K-kvk-nf sæti fangelsi í 45 daga, en fresta skal fullnustu refsingarinnar og niður skal hún falla að liðnum 3 árum haldi ákærða almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Ákærða greiði 160.000 krónur í sekt til ríkissjóðs innan fjögurra vikna frá dómsbirtingu en sæti ella 12 daga fangelsi.

Ákærða skal svipt ökurétti í 3 ár frá deginum í dag að telja.

Ákærða greiði 31.784 krónur í sakarkostnað.

G-kk-nf L. J-kk-nf
S-138/2007

Mál þetta sem dómtekið var í dag, er með ákæru ríkissaksóknara útgefinni 14. febrúar 2007 á hendur Þ-kvk-þgf K-kvk-þgf, kennitala 000000-0000, Leynisbrún 15, Grindavík, fyrir umferðar- og hegningarlagabrot:

"1. Umferðarlagabrot, með því að hafa aðfaranótt sunnudagsins 16. júlí 2006, ekið bifreiðinni NF-460, undir áhrifum áfengis (vínandamagn í bóði 1,01 o/oo), frá Staðarhrauni 2 í Grindavík uns lögregla stöðvaði akstur ákærðu við Heiðarhraun 32a í Grindavík.

Telst þetta varða við 1. sbr. 2. mgr. 45. gr., sbr. 1. mgr. 100. gr. umferðarlaga nr. 50/1987 með áorðnum breytingum.

2. Brot gegn valdstjórinni, með því að hafa sömu nótt, í lögreglubifreið á leið frá Grindavík til Keflavíkur, ráðist með ofbeldi á lögreglumanninn J-kk-þf B-kk-þf B-kk-þf, sem þar var að sinna skyldustörfum sínum, og bitið hann í hægra hné þannig að það bólgnaði og lögreglumaðurinn þurfti að fá stífkrampasprautu og taka inn sýklalyf til að hindra sýkingu.

Telst þetta varða við 106. gr. almennra hegningarlag nr. 19/1940.

Þess er krafist að ákærða verði dæmd til refsingar og til sviptingar ökuréttar samkvæmt 101. og 102. gr. umferðarlaga nr. 50/1987 með áorðnum breytingum."

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærðu, sem samrýmist öðrum gögnum málsins, telst sannað að hún hafi gerst sek um þá háttsemi sem henni er gefin að sök í ákæru og þar er réttilega færð til refsiákvæða.

Ákærða hefur ekki áður gerst brotleg við refsilög og þykir refsing hennar með hliðsjón af því og ungum aldri hennar hæfilega ákveðin þannig, að hún sæti fangelsi í 1 mánuð, en eftur atvikum þykir rétt að fresta fullnustu refsingarinnar og falli niður að liðnum 2 árum haldi ákærða almennt skilorð 57. gr. almennra hegningarlaga nr. 19/1991, sbr. lög nr. 22/1955.

Ákærða greiði og krónur 80.000 í sekt og komi 6 daga fangelsi í stað hennar verði hún eigi greidd innan 4 vikna.

Samkvæmt 101. og 102. gr. umferðarlaga ber að svipta ákærðu ökurétti í 6 mánuði frá deginum í dag að telja.

Dæma ber ákærðu til að greiða 33.149 krónur í sakarkostnað.

Af hálfu ákæruvaldsins fór með málið K-kvk-nf S-kvk-nf saksóknari.

DÓMSORÐ

Ákærða, Þ-kvk-nf K-kvk-nf, sæti fangelsi í 1 mánuð, en fresta skal fullnustu refsingarinnar og niður skal hún falla að liðnum 2 árum haldi ákærða almennt skilorð 57. gr. almennra hegningarlaga nr. 19/1940, sbr. lög nr. 22/1955.

Ákærða greiði 80.000 krónur í sekt til ríkissjóðs og komi 6 daga fangelsi í stað sektarinnar verði hún eigi greidd innan 4ra vikna.

Ákærða er svipt ökurétti í 6 mánuði frá deginum í dag að telja.

Ákærða greiði 33.149 krónur í sakarkostnað.

G-kk-nf L. J-kk-nf
S-188/2007

Mál þetta, sem dómtekið var 17. þ.m., er höfðað með ákæru lögreglustjórans á höfuðborgarsvæðinu útgefinni 6. mars 2007 á hendur A-kk-þgf S-kk-þgf, 000000-0000, Miðvangi 117, Hafnarfirði „fyrir fíkniefnalagabrot, með því að hafa föstudaginn 2. júní 2006, á dvalarstað sínum að Rauðhellu 10, Hafnarfirði, haft í vörslum sínum 0,19 g af marihuana, sem ákærði framvísaði við húsleit lögreglu.

Telst þetta varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Í ákæru er þess krafist að ákærði verði dæmdur til refsingar og til að sæta upptöku á þeim fíkniefnum sem lögregla lagði hald á 2. júní 2006.

I.

Ákærði sótti ekki þing við fyrirtöku málsins í dag og boðaði ekki forföll. Er dómur nú lagður á málið samkvæmt heimild í 1. mgr. 126. gr. laga nr. 19/1991 um meðferð opinberra mála, enda var þess getið í fyrirkalli, sem ákærða var sjálfum birt lögum samkvæmt, að svo mætti fara með málið. Telst ákærði hafa gerst sekur um þá háttsemi sem í ákæru greinir og varðar hún við 1. mgr. 2. gr. laga nr. 65/1974 um ávana- og fíkniefni með áorðnum breytingum.

II.

Ákærði hefur nú unnið sér til refsingar samkvæmt 1. mgr. 5. gr. laga nr. 65/1974.

Samkvæmt sakavottorði ákærða hefur hann tvisvar sinnum áður gerst sekur um fíkniefnalagabrot og var þeim málum lokið með sáttargerð hjá lögreglustjóra 30. maí 2006.

Ákærða verður nú gert að greiða sekt til ríkissjóðs og þykir hún hæfilega ákveðin 30.000 krónur. Verði sektin eigi greidd innan fjögurra vikna frá birtingu dóms þessa skal ákærði í hennar stað sæta fangelsi í 2 daga.

Með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, er fallist á kröfu ákæruvalds um að ákærði sæti upptöku á þeim fíkniefnum sem hann hafði í vörslum sínum 2. júní 2006 og lögregla lagði þá hald á.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, A-kk-nf S-kk-nf, greiði 30.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 2 daga.

Ákærði sæti upptöku á 0,19 g af marihuana sem ákærði hafði í vörslum sínum 2. júní 2006 og lögregla lagði hald á.

Þ-kk-nf I-kk-nf N-kk-nf
S-189/2007

Mál þetta, sem dómtekið var 17. þ.m., er höfðað með ákæru lögreglustjórans á höfuðborgarsvæðinu útgefinni 6. mars 2007 á hendur B-kk-þgf Ö-kk-þgf S-kk-þgf, 000000-0000, Strandgötu 21, Hafnarfirði „fyrir fíkniefnalagabrot, með því að hafa laugardaginn 20. maí 2006, fyrir utan veitingastaðinn Dominos, Fjarðargötu 11, Hafnarfirði, haft í vörslum sínum 0,09 g af amfetamíni og 0,07 g af kókaíni sem lögregla fann við leit á ákærða.

Telst þetta varða við 2. gr. sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á kókaíni, sbr. lög nr. 13/1985 og lög nr. 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 varðandi meðferð ákærða á kókaíni.“

Í ákæru er þess krafist að ákærði verði dæmdur til refsingar og til að sæta upptöku á framangreindum fíkniefnum.

I.

Ákærði sótti ekki þing við fyrirtöku málsins í dag og boðaði ekki forföll. Er dómur nú lagður á málið samkvæmt heimild í 1. mgr. 126. gr. laga nr. 19/1991 um meðferð opinberra mála, enda var þess getið í fyrirkalli, sem ákærða var sjálfum birt lögum samkvæmt, að svo mætti fara með málið. Telst ákærði hafa gerst sekur um þá háttsemi sem í ákæru greinir og þar er réttilega heimfærð til refsiákvæða.

II.

Ákærði hefur nú unnið sér til refsingar samkvæmt 1. mgr. 5. gr. laga nr. 65/1974.

Ákærða verður gert að greiða sekt til ríkissjóðs og þykir hún hæfilega ákveðin 43.000 krónur. Verði sektin eigi greidd innan fjögurra vikna frá birtingu dóms þessa skal ákærði í hennar stað sæta fangelsi í 4 daga.

Með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, er fallist á kröfu ákæruvalds um að ákærði sæti upptöku á þeim fíkniefnum sem hann hafði í vörslum sínum 20. maí 2006 og lögregla lagði þá hald á.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, B-kk-nf Ö-kk-nf S-kk-nf, greiði 43.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 4 daga.

Ákærði sæti upptöku á 0,09 g af amfetamíni og 0,07 g af kókaíni sem ákærði hafði í vörslum sínum 20. maí 2006 og lögregla lagði hald á.

Þ-kk-nf I-kk-nf N-kk-nf